**Kóka Község Önkormányzata**

**ÉVES ELLENŐRZÉSI JELENTÉS**

**2021. év**

**Kóka, 2022. február 14.**

**Vezetői összefoglaló**

A belső ellenőrzés feladatellátása a 370/2011 (XII. 31.) Korm. rendelet előírásai szerint történt. Összességében megállapítható, hogy az önkormányzat és költségvetési szerveinek ellenőrzése során 2021. évben kirívó szabálytalanságot nem állapítottunk meg.

Az önkormányzatnál, a polgármesteri hivatalnál, és az óvodánál a pénzkezelés, pénzellátás szabályozottságának, szabályszerűségének ellenőrzése során olyan hiányosságot nem tapasztaltunk, amire a belső ellenőrzési vezetőnek azonnali intézkedést kellett volna tenni.

A belső ellenőrzés kiterjedt a működési bevételek megállapításának, számlázásának, beszedésének, valamint az online számlaadat szolgáltatási kötelezettség teljesítésének vizsgálatára.

A gazdálkodás szabályszerűsége, a gazdálkodás szabályszerűségét biztosító kontrollok hatékonysága érdekében jelentéseinkben javaslatokat tettünk a képviselő testület utólagos tájékoztatása mellett a jegyző felé.

1. **A belső ellenőrzés által végzett tevékenység bemutatása**

Kóka Község Önkormányzatánál az önkormányzat megbízásából a K. F. Kontrolling Kft. által végzett belső-ellenőrzés, az előzetes kockázatelemzés, valamint a jóváhagyott belső ellenőrzési terv alapján, a belső-ellenőrzési kézikönyvvel összhangban az önkormányzatnál a 2021. költségvetési évre kijelölt szervezeti egységek és folyamatok ellenőrzését elvégezte.

Az önkormányzat polgármesterével, jegyzőjével előzetesen egyeztetésre kerültek az ellenőrzés alá vont munkafolyamatok.

A kijelölt, ellenőrzési tervben szereplő ellenőrzések végrehajtásra kerültek. Terven felüli ellenőrzést nem végeztünk a tartalék napok terhére.

A belső ellenőrzési tevékenység a többi tervpontban az előírtaknak megfelelően valósult meg, az ellenőrzés zavartalanul lezajlott. Az ellenőrök a beszámolási időszak során megjelent új jogszabályok, jogszabály-módosítások, módszertanok figyelembevételével végezték tevékenységüket.

* 1. **Az éves ellenőrzési tervben foglalt feladatok teljesítésének értékelése**
		1. **A tárgyévre vonatkozó éves ellenőrzési terv teljesítése, az ellenőrzések összesítése**

Az önkormányzatnál és költségvetési szerveinél 2021. évben két ellenőrzési feladat lett betervezve és végrehajtva:

|  |  |  |  |
| --- | --- | --- | --- |
| 1. | Az önkormányzatnál a pénzkezelés szabályozottsága, pénztár nyilvántartás és dokumentálás, működés finanszirozás, ezek ellenőrzési folyamatainak szabályozottsága, működtetése | **Ellenőrzés célja:** annak megállapítása, hogy a költségvetési szerveknél a pénzkezelés rendje, az ellenőrzési folyamatok megfelelően szabályozottak-e és a működés során ezek betartásátbiztositják-e**Ellenőrzés módszerei:** Dokumentum alapú ellenőrzés, elemző eljárások, tesztelés**Ellenőrzendő időszak:** 2020.01.01.-2020.12.31. | Szabályszerű-ségi és pénzügyi ellenőrzés célvizsgálat keretében |
| 2. | A bevételek megállapitásának, számlázásának. beszedésének, valamint az online számla-adatszolgáltatási kötelezettség teljesitésének vizsgálata | **Ellenőrzés célja:** annak vizsgálata, hogy az önkormányzat és szervei a bevételek megállapítása, számlázása és beszedése a jogszabály és a belső szabályzatok figyelembevételével történt-e, valamint az online számlaadat szolgáltatási kötelezettségüknek teljeskörűen és határidőre eleget tettek-e.**Ellenőrzés módszerei:** Dokumentum alapú ellenőrzés, tesztelés, személyes konzultáció**Ellenőrzendő időszak:** 2021. 1. félév | Szabályszerű-ségi ellenőrzés célvizsgálat keretében |

Az elvégzett ellenőrzések terv szerint zajlottak le, év közben tervmódosítás nem történt, soron kívüli és terven felüli ellenőrzéseket adott időszakban nem végeztünk.

* + 1. **Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása**

2021. év folyamán a belső ellenőrzés olyan hiányosságot, amely büntető feljelentés megindítására adott volna okot, nem tárt fel.

* 1. **A bizonyosságot adó tevékenységet elősegítő és akadályozó tényezők bemutatása**
		1. **A belső ellenőrzési egység humánerőforrás-ellátottsága**

A belső ellenőrzés megbízási szerződés alapján, külső erőforrás bevonásával valósult meg.

A belső ellenőrzést és a belső ellenőrzési vezetői feladatokat 2021. évben a költségvetési minősítéssel rendelkező könyvvizsgáló társaság, a K. F. Kontrolling Kft. (2760 Nagykáta, Bajcsy- Zs. u. 26.) végezte.

A tervekben szereplő feladatok ellátásához szükséges kapacitás rendelkezésre állt. Az ellenőrzésbe bevont munkatársak megfeleltek a vonatkozó szakmai követelményeknek, könyvvizsgálóként, mérlegképes könyvelőként, illetve belső ellenőrként több éves költségvetési területen végzett ellenőrzési gyakorlattal, regisztrációval rendelkeznek.

A belső ellenőrök a meghatározott feladatokat költségvetési szerveknél szerzett tapasztalataik alapján végezték a munkájukhoz szükséges saját technikai eszközökkel.

A belső ellenőrök a feladat elvégzéséhez szükséges képzéssel rendelkeznek, a kötelező továbbképzési kötelezettségeiknek eleget tettek.

Minden feladat végrehajtásáért felelős belső ellenőr rendelkezik az Áht. 70.§ (4)-(5) bekezdésében előírt engedéllyel.

* + 1. **A belső ellenőrzési egység és a belső ellenőrök szervezeti és funkcionális függetlenségének biztosítása**

A belső ellenőrzés az előző évekhez hasonlóan külső erőforrás bevonásával valósult meg. A Bkr. 19.§ (1) és (2) bekezdésében foglaltak tekintetében biztosított volt a belső ellenőrök funkcionális függetlensége; belső ellenőrök nem vettek részt olyan tevékenységek ellátásában, amelyek a szervezet operatív működésével kapcsolatosak.

* + 1. **Összeférhetetlenségi esetek**

A tárgyévre vonatkozóan összeférhetetlenségi esetet nem tártunk fel. Az ellenőrzésbe bevont munkatársak és az ellenőrzött költségvetési szerv között jogszabályban nevesített összeférhetetlenség nem merült fel.

* + 1. **A belső ellenőri jogokkal kapcsolatos esetleges korlátozások bemutatása**

Tárgyévben a Bkr. 25. § a)-e) pontjaiban megfogalmazott jogosultságokkal kapcsolatos problémák, korlátozások nem merültek fel.

* + 1. **A belső ellenőrzés végrehajtását akadályozó tényezők**

Erőforrás-ellátottsággal kapcsolatos esetleges problémák (eszközellátottság hiányosságai, belső ellenőrzési egység költségvetésének a belső ellenőrzési tevékenységet érezhetően befolyásoló szűkössége stb.), a belső ellenőrzési egység információellátottsága terén hiányosságok nem merültek fel.

Az ellenőrzési tevékenység végrehajtása során akadályozó tényező nem volt, az együttműködés az ellenőrök és az ellenőrzött intézmények között megfelelő, segítőkész volt. Az ellenőrzések jó munkakapcsolatban zajlottak.

* + 1. **Az ellenőrzések nyilvántartása**

A helyszíni ellenőrzéseket követően elkészített jelentéstervezetek egyeztetésre kerültek az érintett feladatot ellátó szervezeti egységek vezetőivel, önkormányzat jegyzőjével. Az esetleges észrevételek a végleges jelentéseknél figyelembevételre kerültek.

Belső ellenőrzési vezető a Bkr. 22. és 50. § alapján nyilvántartást vezet az elvégzett belső ellenőrzésekről, valamint gondoskodik az ellenőrzési dokumentumok megőrzéséről, illetve a dokumentumok és adatok szabályszerű, biztonságos tárolásáról.

* + 1. **Az ellenőrzési tevékenység fejlesztésére vonatkozó javaslatok**

Kiemelt elvárás a belső ellenőrzés felé, hogy tevékenységének segítenie kell az önkormányzatot a jelentős kockázatnak kitett területek feltárásában, azok értékelésében. Hozzá kell járulnia a kockázatkezelési és a kontroll rendszerek javításához, különös tekintettel a pénzügyi és működési információk megbízhatóságára és teljességére, a működés eredményességére és hatékonyságára, a vagyon megóvására, a jogszabályok, szabályzatok és a szerződésekben foglaltak betartására.

Az elkövetkező években javaslatunk szerint az ellenőrzéseknek ki kell terjednie az alábbiakra:

* az önkormányzat közzétételi kötelezettségének teljesítése, szabályozottsága és dokumentálása,
* kintlévőségek kezelésének ellenőrzése, különös tekintettel az étkeztetéshez kapcsolódóan keletkezett kintlévőségekre.

A kockázati tényezők kiértékelése alapján kiemelt ellenőrzési szempontnak kell tekinteni továbbiakban is azon költségvetési szervek, szervezeti egységek ellenőrzését, ahol az előző években még belső ellenőrzés nem volt, illetve az előző évi megállapítások vonatkozásában utóellenőrzések szükségesek.

E mellett kiemelt feladatnak tekintjük a polgármesteri hivatalok gazdasági döntéseinek segítését célzó ellenőrzések elvégzését, különösen a feladatellátás finanszírozása, a saját bevételi lehetőségek feltárása érdekében.

Az egyes ellenőrzéseket úgy kell megszervezni, hogy biztosítva legyen egész évben a folyamatos ellenőrzés. Az önkormányzatnál, a különböző intézmények ellenőrzése más-más időpontban, az első és a második félévre is tervezve kerüljön elvégzésre.

A belső ellenőrzésnek megfelelő időt kell biztosítani az esetleges pótfeladatok végrehajtására is. A meghatározott ellenőrzéseket úgy kell elvégezni, hogy a szükséges ellenőrzési napok mellett tartalék is szerepeljen az előre nem látható, soron kívüli ellenőrzésekre.

* 1. **A tanácsadó tevékenység bemutatása**

A belső ellenőrzés az elmúlt évben ajánlásokat készített az önkormányzatok felé. Jogszabályok értelmezésével, szabályzatok felülvizsgálatával, illetve eljárásrendi mintákkal segítette az önkormányzatok működését.

1. **A belső kontrollrendszer működésének értékelése ellenőrzési tapasztalatok alapján**
	1. **A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok**

 **1.**

Összességében megállapítható, hogy az önkormányzatnál és költségvetési szerveinél a pénzkezelés rendje megfelelően szabályozott.

**A pénzgazdálkodási folyamatok szabályszerűsége, a szabályszerűséget biztosító kontrollok hatékonysága érdekében javasoljuk:**

* a pénzkezeléssel megbízott dolgozók mindegyikének munkaköri leírásában szerepeltessék ezen feladatok ellátását,
* a pénztárellenőrzésnek a pénzkezelési szabályzat szerinti dokumentálását a kiadási és bevételi pénztárbizonylatokon is.

**2.**

**A gazdálkodás szabályszerűsége, a szabályszerűséget biztosító kontrollok hatékonysága érdekében javasoljuk:**

* a bevételeket minden esetben az Áhsz. 15. sz. mellékletében előírt rovatokon számolják el,
* a számlázás ellenőrzésének dokumentálását,
* a számlázásnál alkalmazott díjtételek teljeskörű alátámasztását,
* az alkalmazott adó mértékét minden esetben az ÁFA tv. hatályos előírásainak megfelelően állapítsák meg,
* az Áfa tövény 10. sz. mellékletében meghatározott online számla adatszolgáltatási kötelezettségüknek minden számla esetében tegyenek eleget.
	1. **A belső kontrollrendszer értékelése**

**1. Kontrollkörnyezet:**

A költségvetési szerv vezetője köteles olyan kontrollkörnyezetet kialakítani, amelyben:

* világos a szervezeti struktúra,
* egyértelműek a felelősségi, hatásköri viszonyok és feladatok,
* meghatározottak az etikai elvárások a szervezet minden szintjén,
* átlátható a humánerőforrás-kezelés.

A költségvetési szerv vezetője köteles elkészíteni és rendszeresen aktualizálni a költségvetési szerv **ellenőrzési nyomvonal**át, amely a költségvetési szerv működési folyamatainak szöveges, táblázatokkal vagy folyamatábrákkal szemléltetett leírása, amely tartalmazza különösen a felelősségi és információs szinteket és kapcsolatokat, irányítási és ellenőrzési folyamatokat, lehetővé téve azok nyomon követését és utólagos ellenőrzését.

 A költségvetési szerv vezetője köteles szabályozni a szervezeti integritást sértő események kezelésének eljárásrendjét.

**2. Kockázatkezelés**

A költségvetési szerv vezetője köteles szabályozni az integrált kockázatkezelés eljárásrendjét.

A költségvetési szerv vezetője köteles a kockázati tényezők figyelembevételével kockázatelemzést végezni és kockázatkezelési rendszert működtetni.

**A** kockázatkezelés értékeléséhez a következő tényezők vizsgálata nyújtott segítséget**:**

2.1. A kockázatok meghatározását és felmérését

2.2. A kockázatok elemzését

2.3. A kockázatok kezelését

2.4. A kockázatkezelés teljes folyamatának felülvizsgálatát

2.5. Csalás, korrupciós kockázat értékelését

Az ellenőrzési kockázatelemzés során fel kellett mérni és meg kellett állapítani a költségvetési szerv tevékenységében, gazdálkodásában rejlő kockázatokat. A kockázatkezelés keretében meg kellett határozni az egyes kockázatokkal kapcsolatos intézkedéseket és megtételük módját. A szervezet működésében rejlő kockázatos területek kiválasztását az államháztartásért felelős miniszter által kiadott módszertani útmutató segíti.

Megállapítottuk, hogy a kockázatkezelés költségvetési intézmények szintjén még nem működik.

**3. Kontrolltevékenységek**

A költségvetési szervek vezetői kötelesek a szervezeten belül kontrolltevékenységeket kialakítani, melyek biztosítják a kockázatok kezelését, hozzájárulnak a szervezet céljainak eléréséhez. A költségvetési szervek vezetői kötelesek a költségvetési szerv belső szabályzataiban legalább az alábbiakat szabályozni:

* engedélyezési és jóváhagyási eljárások,
* az információkhoz való hozzáférés,
* fizikai kontrollok (hozzáférés az eszközökhöz),
* beszámolási eljárások.

Vizsgált intézményeknél a kontrolltevékenységek még nem működtek teljeskörűen.

Kontroll stratégiák és módszerek meghatározása szükséges, de a feladatkörök szétválasztása a feladatvégzés folytonossága biztosított.

**4. Információ és kommunikáció**

Az intézmények információs és kommunikációs tevékenységének értékeléséhez a következő tényezők vizsgálatát végeztük el**:**

4.1. Információ és kommunikáció értékelése

4.2. Iktatási rendszer

4.3. Hiányosságok, szabálytalanságok, korrupció bejelentése

A költségvetési szerv vezetője köteles olyan rendszereket kialakítani és működtetni, melyek biztosítják, hogy a megfelelő információk a megfelelő időben eljutnak az illetékes szervezethez, szervezeti egységhez, illetve személyhez.

Az információs rendszerek keretében a beszámolási rendszereket úgy kell működtetni, hogy azok hatékonyak, megbízhatóak és pontosak legyenek, a beszámolási szintek, határidők és módok világosan meg legyenek határozva.

**5. Nyomon követési rendszer (Monitoring)**

A monitoring rendszer értékeléséhez a következő tényezők vizsgálatát végeztük el**:**

5.1. A szervezeti célok megvalósításának monitoringja

5.2. A belső kontrollok értékelése

5.3. Belső ellenőrzés

A költségvetési szerv vezetője köteles olyan monitoring rendszert működtetni, mely lehetővé teszi a szervezet tevékenységének, a célok megvalósításának nyomon követését. A költségvetési szerv monitoring rendszere az operatív tevékenységek keretében megvalósuló folyamatos és eseti nyomon követésből áll. Az operatív tevékenységektől függetlenül működő belső ellenőrzést külső szolgáltató végzi, a képviselő testület megbízása alapján. Ezen felül a költségvetési szervek külön belső ellenőrzést nem végeztettek 2021. évben.

A belső ellenőrzés kiemelt feladata tevékenységén keresztül elősegíteni a belső kontrollrendszerek minőségének javítását. A költségvetési szervek belső ellenőrzése külön kormányrendelet alapján látja el munkáját.

1. **Az intézkedési tervek megvalósítása**

Olyan lejárt határidejű és nem végrehajtott intézkedésről nincs tudomásunk, amely magas kockázatot jelent a szervezet belső kontrollrendszerének működése szempontjából.

Az egyes intézkedések végrehajtásáról a következő évekre tervezett utóellenőrzés alapján tudunk véleményt nyilvánítani.

A belső ellenőri jelentésben foglalt megállapításokat az ellenőrzött polgármesteri hivatal szervezeti egységei elfogadták, arra írásos észrevételt nem tettek.

Az ellenőrzésben foglalt javaslatokat a költségvetési szervek vezetői munkájuk során hasznosítják.

Javaslatban fogalmaztuk meg, hogy az ellenőrzött szervezeti egységek vezetőinek nyilvántartást kell vezetni, amellyel a belső ellenőrzési jelentésekben tett megállapítások, javaslatok hasznosulását és végrehajtását nyomon követi.

A vezetői ellenőrzések elvárása, hogy a feltárt hiányosságok megszüntetését követően ne ismétlődjenek, a költségvetési szervek, szervezeti egységek vezetői munkájuk során nagy figyelmet fordítsanak a szabályzati és gazdálkodási előírások betartására.

Kóka, 2022. február 14.

Kiss Ferenc

belső ellenőrzési vezető